CONSILIUL NAŢIONAL AL AUDIOVIZUALULUI

Direcţia Monitorizare

Serviciul Monitorizare TV

Raport de monitorizare

	Postul:
	Kanal D

	Emisiunea:
	La şuetă cu Bahmu

	Data:
	07.12.2009, 02-08.12.2009-publicitate

	Tema:
	Recl. nr. 17783 din data de 08.12.2009,  recl. nr. 17784 din data de 08.12.2009 şi recl. nr. 17804 din data de 08.12.2009

	
	


Recl. nr. 17783 din data de 08.12.2009: În timpul emisiunii invitaţii doamnei Prigoană au folosit expresii jignitoare, vulgare de natură a leza telespectatorii. De asemenea, un asemenea comportament nu este permis la această oră, mai ales că nu au fost folosite nici cenzurări şi nici avertizări gen bulină cu menţiunea vârstei. Consider că pentru tot circul care a fost făcut în această emisiune, mai ales că puteau fi prezenţi şi minori la ora respectivă, ar trebui o sancţiune severă acestui post de televiziune. Aştept punctul d-voastră de vedere după ce veţi viziona aspectele menţionate de mine. 

Recl. nr. 17784 din data de 08.12.2009: Folosirea termenului de homosexual ca jignire, întrebare adresată unuia dintre invitaţi de forma „ eşti bulangiu-poponar”. Consider că astfel de limbaje nu au ce căuta la televizor, cu atât mai mult după ora 4 după-amiază.
 Recl. nr. 17804/08.12.2009: A trecut şi campania prezidenţială...Nu am vrut să vă deranjez în acest interval de timp pentru că am observat că vă dedicaţi monitorizările aproape în exclusivitate acestei campanii. Dumneavoastră cu ochii la campanie şi ceilalţi la furat....la furat cu nemiluita minute de publicitate, publicitate mascată şi altele. Astăzi vreau să mă refer la minutele de publicitate. Dacă durata de publicitate pentru un post privat (12 min)  şi intervalul dintre calupurile publicitare ale unei emisiuni (20 min) prevăzute de Legea Audiovizualului nr. 504/2002 şi Codul audiovizual din 2006 au rămas nemodificate, cum îşi permit unele posturi să depăşească cu mult aceste cifre? Cum CNA nu observă acest lucru când un post Tv repetă aceste fraude zilnic? În fapt, postul Kanal D în emisiunea „ La şuetă cu Bahmu” din intervalul orar 15-17 înregistrează zilnic depăşiri de minute publicitare de câte 15-19 minute şi nu respectă nici cele 19 minute dintre calupuri. Eu vă dau câteva exemple: luaţi la întâmplare emisiunile din 16, 17, 18, 19, 2, 23, 24, 25, 26, 27, 30 noiembrie şi 1, 2, 3, 4, decembrie, dar asta nu înseamnă că aceste depăşiri nu se fac de multă vreme şi chiar şi în alte emisiuni. Aş  mai avea o întrebare, dat fiind cpă foarte multe posturi Tv depăşesc frecvent cele 12 minute orare admise de publicitate, vine întrebarea: dacă un psot Tv realizează într-o lună 12.000 de minute de publicitate şi el conform legii audiovizualului avea voie doar 8000 de minute, ce se întâmplă cu diferenţa? Cum este justificată? Cum este ea înregistrată? Este la vedere sau ascunsă? Dacă este la vedere nu este o încasare ilegală? Vă mulţumesc. 

Constatări:
Postul de televiziune Kanal D a difuzat în direct, pe data de 07.12.2009, de la ora 15.00, emisiunea  „La şuetă cu Bahmu”,  moderată de Adriana Bahmuţeanu. Emisiunea este încadrată de post ca emisiune genul talk-show, având semnul de avertizare AP. Invitaţi în emisiune au fost Aurelia-regina porno, iubitul acesteia, trupa Senzual şi stilistul Marian Dârţă.
În partea de jos a ecranului a fost titrat: „ Exclusiv la Şuetă: ce au găsit Dârţă şi regina porno în ghete?” ,  „Va reuşi regina porno să facă sex cu 100 de bărbaţi până la sfârşitul anului?”, „Culisele filmelor pentru adulţi dezvăluite de Marian Dârţă!” 
Aurelia, regina porno afirmă în cadrul emisiunii că va lansa o provocare, încercând să se culce cu 100 de bărbaţi anul viitor. Între Marian Dârţă,  Aurelia şi iubitul acesteia apare un conflict, cei trei jignindu-se reciporc în cadrul emisiunii.
(rep.09.00-metus-ora15) Adriana Bahmuţeanu: Aş vrea să te întreb, e până la sfârşitul anului provocarea sau o laşi pe anul viitor, aia cu 100 de bărbaţi? 
Aurelia:  Nu, e pentru anul viitor. 

Adriana Bahmuţeanu: Anul viitor când? 

Aurelia: În februarie. 

Adriana Bahmuţeanu: În februarie o să asistăm la un maraton, ia zi Mariane!
Marian Dârţă: Eu vreau să îi pun eu ei o întrebare, la cât îţi faci rodajul?

Aurelia: De ce, vrei să mi-l faci tu?
Marian Dârţă: Da, ţi-l fac eu, care  e problema?
Adriana Bahmuţeanu: Vroia să te întrebe cum îţi faci rodajul, adică cum te antrenezi.
Marian Dârţă: Sau îţi faci schimbul de ulei....la 100 de bărbaţi trebuie să ai o reparaţie.
Aurelia: Ei, uite nu vreau eu să îţi spun ţie.

Marian Dârţă: Ok, noi ne-am certat înainte de emisie...

Adriana Bahmuţeanu: S-au certat în culise în loc să se certe în emisiune (...) Deci, draga mea, cum îţi faci rodajul? Dimineaţa, după ce te speli pe dinţi, ce faci?

Marian Dârţă: Sex oral?
Adriana Bahmuţeanu: Aaa, taci din gură că se uită şi copiii, măi Mariane. 

Aurelia: Mănânc banane. 

Marian Dârţă: Mănânci banane...

Marian Dârţă: Tot un fel de...
Adriana Bahmuţeanu: Mănânci banane, deci cu bananele se face rodajul...câte banane mănânci pe zi? 

Aurelia: Depinde de zi. 

Adriana Bahmuţeanu: A început concursul, te antrenezi sau încă nu?

Aurelia: Da, mă antrenez demult,  cu toate că domnul doctor mi-a cam zis să stau, dar... (...)
(rep. 20.00-metus-ora15) Marian Dârţă: Era o dezbatere legat de un nume de scenă a unei trupe. Ai înţeles? Eu nu te-am întrebat dacă ai făcut sex oral sau anal sau că eşti producător de filme porno.
Iubitul Aureliei: Da puteţi să mă întrebaţi, dacă ne permite şi CNA-ul, să ştiţi.

Marian Dârţă: Dragul meu, eu am lucrat la foarte multe filme porno...

Adriana Bahmuţeanu: Dar ce ai căutat tu pe acolo, măi Mariane? 

Marian Dârţă: Eu am făcut machiaje şi recunosc şi coafuri.
Adriana Bahmuţeanu: Machiaje la ce? 

Marian Dârţă: La fofolică, la mijarete.
Iubitul Aureliei: Mie, din ce spune domnul Dârţă,  mi se pare că nu e adevărat, că ne minte.
Marian Dârţă: Şi eu am făcut machiaje la mijatrete, la fofârlici la cutare...
Iubitul Aureliei: La vrăbiuţă...

Marian Dârţă: La vrăbiuţă...

Adriana Bahmuţeanu: Uite la vrăbiuţe, cum ai făcut machiajul, te întreabă... 

Jorjes: Când te duci la machiaj stai pe scaun, când te duci la coafor stai pe scaun, ele când au venit la tine  cum au stat? 

Iubitul Aureliei: Pe scaun ginecologic?

Marian Dârţă: Capră. 

Iubitul Aureliei: Capră animal sau poziţie sau cum?
Marian Dârţă: Vreau să spun o chestie, am lucrat, am făcut vreo 7-8 filme porno...

Iubitul Aureliei: Domnul Dârţă, văd că v-aţi intrat în rol aşa, spuneţi cu patimă şi cu trăire interioară...

Marian Dârţă: Am lucrat ca hair-stilist şi make-up artist. 

Adriana Bahmuţeanu: Da ce dracu, ce făceai ca hair-stilist la vrăbiuţe? Ce le coafai? 

Iubitul Aureliei: Plus că marea majoritate sunt rase, ce mai vrei? 

Marian Dârţă: Nu e adevărat. Care veneau..mai veneau unele cu o fofoloancă aşa şi le întrebam, draga mea ce vrei, un coc? Acuma se poartă spic de grâu.
Iubitul Aureliei: Eu nu sunt în tendinţe cu astea.
Adriana Bahmuţeanu: Mă doare capul, luăm o pauză de publicitate. 

(rep. 33.00-metus-ora 15) Iubitul Aureliei: Deci v-am spus, nu ştiu cum e treaba cu orientarea sexuală.
Marian Dârţă: Auzi, e problema mea, eu nu te-am întrebat dacă ţi-ai tras-o şi cu bărbaţi şi cu femei.

Adriana Bahmuţeanu: Păi,  ia  întreabă-l.

Marian Dârţă: Ţi-ai tras-o şi cu bărbaţi?

Iubitul Aureliei: Nu.
Marian Dârţă: O să ţi-o tragi. 

Adriana Bahmuţeanu: Da întreab-o pe Aurelia, ia.
Iubitul Aureliei: De aia stau eu departe în pauzele publicitare. De-aia stau eu departe de domnul Dârţă că văd ce îi poate pielea. 

Adriana Bahmuţeanu: E periculos domnul Dârţă?

Iubitul Aureliei: Deci prima dată când l-am văzut, uite aşa mergeam lipit cu spatele de perete, aşa.(...)
(rep. 41.00-metus ora15) Marian Dârţă: Eu nu mi-aş trage-o cu o fată care se culcă cu 100 de bărbaţi şi să o declar şi logodnica mea, logodnică şi viitoare soţie...

Iubitul Aureliei: Eu nu am declarat-o logodnica mea. 

Adriana Bahmuţeanu: Ai zis că e iubita ta.
Iubitul Aureliei: Aşa a zis presa, n-am zis eu.

Adriana Bahmuţeanu: Eşti iubitul ei? 

Iubitul Aureliei: Daa.
Aurelia: Ne iubim şi noi câteodată în pat.
Marian Dârţă: Din când în când. Prin debarale...

Iubitul Aureliei: Eu sunt mulţumit că din când în când mă place şi pe mine, adică...(...)
Marian Dârţă: Vrei să îţi fac un coc pubian? 
Aurelia: Nu, mulţumesc.

Iubitul Aureliei: Dacă arată ca ciocul d-voastră, nu ne băgăm.
Marian Dârţă: Draga mea, când te-am văzut aici în faţă cu...am crezut că ai un coculeţ...

Aurelia: Hai nu mai spune, să mori tu. Vrei să dai cu limbuţa?

Marian Dârţă: Aoleu, nu avem voie la ora asta.(...)

Iubitul Aureliei: Haideţi domnule, că în pauză alergaţi un băiat de 12 ani pe aici, făceaţi trotineta cu el.
Adriana Bahmuţeanu: Aşa făceai măi Mariane, auzi?
Marian Dârţă: Asta e o afirmaţie foarte gravă.
Adriana Bahmuţeanu: Nu avem copii în platou oricum. Nu sunt copii în platou.
Marian Dârţă: Asta e o afirmaţie foarte gravă, ai grijă că eu sunt într-un scandal mediatic cu...
Iubitul Aureliei: Am apăsat pe butoane, îmi pare rău.

Marian Dârţă: Eşti chiar fraier,  dacă vorbeşti în felul acesta.
Iubitul Aureliei: Deci v-aţi dat arama pe faţă.

Marian Dârţă: Eşti fraier dacă vorbeşti aceasta, eu sunt într-un scandal mediatic...uite îţi face semne domnişoara că e mai deşteaptă ca tine cu toate că şi-o dă la tăbăcit.(...)

Replicile dintre invitaţi devin din ce în ce mai dure, iar  la un moment dat actriţa porno Aurelia începe să îl lovească pe Marian Dârţă. 

(rep. 07.27-metus ora16) Marian Dârţă: Mi s-a întâmplat un precedent în această emisiune, să fiu bătut de o prostituată, de o târâtură, de o rapandulă.
Conflictul dintre cei doi este întrerupt de prezentatoare. Aceasta specifică faptul că nu a fost nimic regizat. 

(rep. 20.10-metus ora16) Marian Dârţă: Vreau să spun o singură chestie, decât să afirmi că ţi-o tragi cu tatăl tău personal...
Iubitul Aureliei: Iar te-ai întors înapoi? Du-te măi acasă!
Aurelia: Hai să mergem în club să vorbim.
Marian Dârţă: În club târâtură...vai de steaua ta. 
Iubitul Aureliei: Mă nebunule, ai scăpat de la Spitalul 9 prin gaura din gard.
Aurelia: Tu nu vezi în cel hal arăţi? 

Marian Dârţă: Nu te uiţi cum arăţi, fă? 

Aurelia: Tu nu vezi ce faţă ai, băi tu nu vezi...
Marian Dârţă: Mijareta...
Iubitul Aureliei: Băi ai venit cu bodyguard ca să nu...că îţi dădea o smetie acuma peste ochi de îţi strâma ochelarii, bă băiatule, bă. Păi dacă vorbeşti ca un nesimţit, ai 40 de ani, ai părul alb în cap, te faci blond, e vai de capul tău.(...).

Intervine telefonic şi Nikita care îl sfătuieşte pe Marian Dârţă să înceteze să o mai jignească pe Aurelia pentru că fiecare are dreptul să fie aşa cum îi place. 
(rep. 50.13-metus ora16) Marian Dârţă: Am efecte de scenă,  dar eu nu am spus ...
Iubitul Aureliei: Nu răspunzi la nişte chestii esenţiale.

Marian Dârţă: Dragul meu, eu nu m-am culcat cu tata cum s-a culcat femeia asta. Vreau să îţi spun o chestie, eu nu m-am culcat cu tata cum s-a culcat ea...

Iubitul Aureliei: O dai dintr-una în alta. De ce nu răspunzi? Ce orientare sexuală ai? 

Marian Dârţă: Iubitule, te aştept....
Iubitul Aureliei: Ce orientare sexuală ai?
Adriana Bahmuţeanu: Nu ţi-a răspuns? 

Iubitul Aureliei: Deci,  eşti poponar, adică eşti gay. 

Adriana Bahmuţeanu: Vă rog, nu mai folosiţi cuvinte obscene că ne amendează CNA-ul  şi vă trimit factura la voi la caserie, acolo. (...)

Iubitul Aureliei: Dârţă, ai şi un nume aşa care te reprezintă pe partea aia de gay. Te reprezintă.
Marian Dârţă: Stai liniştit....(...)

(rep. 54.10-metus ora 16) Iubitul Aureliei: Băi, ce orientare sexuală ai mă? Homosexualule, homosexualule care eşti şi nu vrei să te reunoşti. Mă, eşti homosexual sau nu? 
Marian Dârţă: Iubitule, decât cu tine...auzi, scuză-mă.
Iubitul Aureliei: Mie îmi displaci, nu te consider atrăgător, da sunt şi alţii de altă orientare care te văd aşa blond de la spate, adică pentru un bulangiu bănuiesc că...

Marian Dârţă: Vreau sa îţi spun o singură chestie, decât ...mai bine homosexual decât să fii cu o târâtură care se penetrează cu 100 de mii de bărbaţi.

Adriana Bahmuţeanu: Gata, vă tai microfoanele, gata. 

Aurelia: Nu cred că am devenit vreodata râmă sau gândac...
Marian Dârţă: Nu fetiţo, târâtură....
Adriana Bahmuţeanu: Gata Dârţă, gata!
În reclamaţia nr. 17804 din data de 08.12.2009 se sesizează faptul că emisiunea „ La şuetă cu Bahmu”, difuzată de postul de televiziune Kanal D, de luni până vineri, de la ora 15:00,  este întreruptă foarte des de publicitate. 
Pentru a putea observa acest lucru s-a calculat durata publicităţii în emisiunile difuzate în săptămâna 02-08.12.2009.
	Data
	Emisiune
	Interval

orar
	Durata

Publicitate (s)
	Durata

promo(S)

	02.12.2009
	La şuetă cu Bahmu
	15:00-16:00
	822
	188

	
	
	16:00-17:00
	844
	145

	03.12.2009
	La şuetă cu Bahmu
	15:00-16:00
	839
	234

	
	
	16:00-17:00
	854
	156

	04.12.2009
	La şuetă cu Bahmu
	15:00-16:00
	859
	275

	
	
	16:00-17:00
	884
	223

	07.12.2009
	La şuetă cu Bahmu
	15:00-16:00
	838
	199

	
	
	16:00-17:00
	841
	169

	08.12.2009
	La şuetă cu Bahmu
	15:00-16:00
	890
	259

	
	
	16:00-17:00
	843
	140


Concluzii: 

În emisiunea „ La şuetă cu Bahmu”, invitaţii  din platou îşi adresează cuvinte jignitoare, de multe ori cu conotaţii sexuale: prostituată, târâtură, rapandulă, mijareta, o târâtură care se penetrează cu 100 de mii de bărbaţi, poponar, etc.
Unul dintre invitaţi are o atitudine critică legată de orientarea sexuală a stilistului Marian Dârţă: „mie îmi displaci, nu te consider atrăgător, da sunt şi alţii de altă orientare care te văd aşa blond de la spate, adică pentru un bulangiu bănuiesc că...”, „homosexualule, homosexualule care eşti şi nu vrei să te reunoşti. Mă, eşti homosexual sau nu?”. De asemenea îl acuză şi de pedofilie:” în pauză alergaţi un băiat de 12 ani pe aici, făceaţi trotineta cu el”.

Prezentatoarea intervine uneori pentru a le atrage atenţia invitaţilor asupra limbajului folosit, dar intervenţiile nu sunt suficient de categorice pentru a-i opri pe invitaţi.
În urma monitorizării difuzării publicităţii, conform tabelului de mai sus,  durata publicităţii a fost mai mare de 720 secunde în toate intervalele orare ale emisiunii.
	
	Data: 11.01.2010

